মাঠে নামছে ‘যক্ষ’! অপরাধ দমনে AI-এর শরণাপন্ন যোগী সরকার

ওয়েব ডেস্ক: রাজ্যের আইনশৃঙ্খলা (Law And Order) ব্যবস্থাকে আধুনিক করতে বড় পদক্ষেপ নিল উত্তরপ্রদেশ (Uttar Pradesh) সরকার। দু’দিনের পুলিশ সম্মেলন ‘পুলিশ মন্থন’-এর উদ্বোধন করলেন সে রাজ্যের মুখ্যমন্ত্রী যোগী আদিত্যনাথ (Yogi Adityanath)। একইসঙ্গে এদিন উদ্বোধন করা হয়েছে এআই ও বিগ ডেটা অ্যানালিটিক্সভিত্তিক নতুন অ্যাপের, যেটির নাম ‘যক্ষ (YAKSH)’। কিন্তু কী এই অ্যাপ? কীভাবে এটি রাজ্যে অপরাধ কমাতে পুলিশকে সাহায্য করবে? দেখে নেওয়া যায় একনজরে।

উত্তরপ্রদেশ পুলিশের (Uttar Pradesh Police) তরফে জানানো হয়েছে, ‘যক্ষ’ অ্যাপটি পুলিশকর্মীদের দৈনন্দিন কাজ সহজ করবে। এই অ্যাপে থাকবে, থানাভিত্তিক অপরাধীদের ডাটাবেস, বিট স্তরে পরিচয় যাচাই, এআই-ভিত্তিক সন্দেহভাজন শনাক্তকরণ ব্যবস্থা, ভয়েস সার্চের সুবিধা, গ্যাং লিঙ্ক বিশ্লেষণ এবং অপরাধীদের গতিবিধি পর্যবেক্ষণের জন্য অত্যাধুনিক প্রযুক্তি। ইউপি পুলিশের দাবি, অপরাধী এবং সংবেদনশীল এলাকার পূর্ণাঙ্গ তথ্য সংরক্ষণ করবে এই ‘যক্ষ’ অ্যাপ।

আরও পড়ুন: তন্দুর ব্যান করেও কমছে না দূষণ! এবার কী করবে দিল্লি সরকার?

শুধু তাই নয়, আরও একটি উল্লেখযোগ্য উদ্যোগ দেওয়া হয়েছে উত্তরপ্রদেশ পুলিশের তরফে। সে রাজ্যে চালু করা হচ্ছে ‘স্মার্ট এসএইচও ড্যাশবোর্ড’। বিভিন্ন থানার অভিযোগ, মামলার অগ্রগতি, পুলিশ কর্মীদের কর্মদক্ষতার পর্যালোচনা, ট্রাফিক নিয়ন্ত্রণ ও অপরাধ পর্যবেক্ষণ করতে পুলিশের সঙ্গে কাঁধে কাঁধ মিলিয়ে কার্যকর ভূমিকা পালন করবে এই প্রযুক্তি।

দেখুন আরও খবর:

The post মাঠে নামছে ‘যক্ষ’! অপরাধ দমনে AI-এর শরণাপন্ন যোগী সরকার first appeared on KolkataTV.

The post মাঠে নামছে ‘যক্ষ’! অপরাধ দমনে AI-এর শরণাপন্ন যোগী সরকার appeared first on KolkataTV.